
Z A P I S N I K

19. sjednice Vijeća Mjesnog odbora Ivanja Reka,
održane 27. listopada 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 18. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Donošenje plana MKA MO Ivanja Reka za 2023. godinu
2. Aktualna komunalna problematika 
3. Razno: izvješća, pitanja i prijedlozi






Ad 1. Donošenje plana MKA MO Ivanja Reka za 2023. godinu

Jednoglasno prihvaćeno.

Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst) i članka 15. stavka 1. točke 4. Pravila Mjesnog odbora Ivanja Reka od 05.srpnja 20218.Vijeće Mjesnog odbora Ivanja Reka, na 19. sjednici, 27.10.2022., donijelo je

Plan malih komunalnih akcija
Mjesnog odbora Ivanja Reka u 2023.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Ivanja Reka (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
2. Planirana sredstva za financiranje ovog plana u iznosu od ukupno 87.730,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	11.380,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	76.350,00 €

	Ukupno
	87.730,00 €



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 4.549 m² uređenih javnih zelenih površina na području Mjesnog odbora.

4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 104.786 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 53.445,00 eura za asfalterski program i
	- 30 % ili 22.905,00 eura za ostale poslove redovnog održavanja.

5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2023.
[bookmark: _GoBack]




Ad 1. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Očitovanje prijedloga korekcije polaska autobusne linije 284 I. Reka  - Sesvete


Nakon rasprave Vijeće jednoglasno donosi 




Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnoj gradskoj službi ZET uputi očitovanje:

- podržavanje prijedloga korekcije polaska autobusne linije 284 Sesvete – Ivanja Reka, za polazak iz I. Reke sa 7.30 na 7.20 sati te polazak iz Sesveta sa 7.10 na 7.00 sati

- sukladno dopisu ZET-a, Služba za nadzor, upravljanje i razvoj prometa, Odjel za organizaciju prometa, Znak: 611010 / IT / 22.



Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

19.09.2022. dovršeno pošljunjčavanje i saniranje javnog puta iza Crkve prema nasipu GOK-a u preostaloj dužini od 700m, sukladno Planu komunalnih aktivnosti MO Ivanja Reka za 2022. godinu.

04.10.2022. upućen dopis prema nadležnoj službi za održavanje javne rasvjete za promjenu neispravnih rasvjetnih tijela na stupovima javne rasvjete na Ivanjorečkoj cesti kod kbr. 7 i 9. Rasvjetna tijela su promijenjena 07.10.2022.

05.10.2022. dobiven dopis od ZET-a, na prethodno upućen zaključak MO-a, za potrebno očitovanje novog prijedloga korekcije polaska iz I. Reke za Sesvete sa 7.30 na 7.20 sati, na autobusnoj liniji 284 Sesvete – Ivanja Reka.

10.10.2022. upućena požurnica od strane MO prema ZG cestama za postavljanje prometnih ogledala na Ivanjorečkoj cesti kod kbr. 100 i 102, jer donesena rješenja za ista datiraju od početka 2022. godine i nalaze se u Planu kom. aktivnosti MO-a za 2022. godinu. Navedena ogledala postavljena 13.10.2022. godine.

18.10.2022. upućena požurnica od strane MO prema ZG cestama za postavljanje prometne signalizacije (znakovi za ograničenje brzine i uzastopni zavoji) na Ivanjorečkoj cesti kod kbr. 114. do kružnog toka Mije Halueša, jer donesena rješenja za ista datiraju još od studenog 2021. godine. Navedeni znakovi postavljeni su u tjednu od 23. do 27.10.2022. godine

20.10.2022. upućen dopis prema Zrinjevcu za potrebu košnje i uređenja travnatih površina na području I. Reke (kod pošte, ambulante, šetnica uz OŠ I. Reka). Košnja predmetnih lokacija odrađena u tjednu od 23. do 27.10.2022. godine

26.09. 2022. upućen dopis prema ViO zbog sanacije puknuća cijevi na križanju Ulica sv. Ivana i Josipa Zorića.

13.09. i 04.10.2022. poslani dopisi prema Čistoći za čišćenje i odvoz smeća te glomaznog otpada koje su građani odložili uz spremnike na zelenim otocima na području Ivanje Reke.


Dovršeno u 21.00 sati.
Zapisnik sastavio: 
Damir Ranec



KLASA:024-08/22-003/2157
URBROJ: 251-13-11-11/003-22-2
Zagreb, 27. listopada 2022.
Predsjednik Vijeća Mjesnog odbora
           Ivanja Reka
Damir Ranec, mag.oec.
